CELEX: 32012D0751
Language: el
Date: 2012-12-04 00:00:00
Title: 2012/751/ΚΕΠΠΑ: Απόφαση EULEX KOSOVO/3/2012 της Επιτροπής Πολιτικής και Ασφάλειας, της 4ης Δεκεμβρίου 2012 , για τον διορισμό του Αρχηγού Αποστολής της Αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ

6.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/46
            
         ΑΠΌΦΑΣΗ EULEX KOSOVO/3/2012 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 4ης Δεκεμβρίου 2012
   για τον διορισμό του Αρχηγού Αποστολής της Αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ
   (2012/751/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX ΚΟΣΣΥΦΟΠΕΔΙΟ (1) και ιδίως το άρθρο 12 παράγραφος 2,
   Εκτιμώντας τα ακόλουθα:
   
               (1)
            
            
               Στις 4 Φεβρουαρίου 2008, το Συμβούλιο υιοθέτησε την κοινή δράση 2008/124/ΚΕΠΠΑ που ιδρύει την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX Κοσσυφοπέδιο.
            
         
               (2)
            
            
               Στις 5 Ιουνίου 2012, το Συμβούλιο εξέδωσε την απόφαση 2012/291/ΚΕΠΠΑ (2) με την οποία τροποποιήθηκε η κοινή δράση 2008/124/ΚΕΠΠΑ και παρατάθηκε η διάρκεια της EULEX Κοσσυφοπέδιο έως τις 14 Ιουνίου 2014.
            
         
               (3)
            
            
               Κατά τα οριζόμενα του άρθρου 12 παράγραφος 2 της κοινής δράσης 2008/124/ΚΕΠΠΑ, εξουσιοδοτείται η Επιτροπή Πολιτικής και Ασφάλειας, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής EULEX Κοσσυφοπέδιο και, μεταξύ άλλων, αποφάσεις σχετικά με τον διορισμό Αρχηγού Αποστολής.
            
         
               (4)
            
            
               Στις 20 Νοεμβρίου 2012, η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του πρέσβη κ. Bernd BORCHARDT ως Αρχηγού Αποστολής της EULEX Κοσσυφοπέδιο από την 1η Φεβρουαρίου 2013,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο πρέσβης κ. Bernd BORCHARDT διορίζεται, από την 1η Φεβρουαρίου 2013, Αρχηγός Αποστολής της Αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX Κοσσυφοπέδιο.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται μέχρι τις 14 Ιουνίου 2014.
   
      Βρυξέλλες, 4 Δεκεμβρίου 2012.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         O. SKOOG
      
   
   
      (1)  ΕΕ L 42, 16.2.2008, σ. 92.
   
      (2)  ΕΕ L 146, 6.6.2012, σ. 46.